als_Latn dik_Latn sag_Latn
Lulzim Basha, ka nisur prej dy ditëve një sulm frontal ndaj LSI-së, që po e përshkallëzon nga ora në orë.
E nisi nga Gjirokastra, qarku ku partia e Ilir Metës është mjaft e fortë që prej marrjes së bashkisë.
Vangjel Tavo, deputeti i LSI-së ka krijuar një database të gjerë mbështetësish pikërisht nga ish-militantët dhe votuesit e PD-së.
Por ajo ka ndodhur jo vetëm në Gjirokastër dhe në jug por në mjaft bashki të vendit.
Lulzim Basha e ka goditur, duke deklaruar me një garanci të fortë, që duket se merr shkas padyshim nga pakti që ka firmosur më 18 maj, se LSI-ja nuk do të jetë më në qeverisje të vendit.
Dhe në mënyrë të qartë ai u ka bërë thirrje kësaj kategorie zgjedhësish të rikthehen te Partia Demokratike.
“Koalicioni i ngjalave dhe i peshkut nuk është më koalicion, pasi janë ndarë dhe janë bërë copë copë për shkak të pazareve.
Po zihen me LSI për tepsinë, nuk kanë fare hesapet tuaja. i bëj thirrje cdo votuesi të PD, që janë zhgënjyer, të kthehen në shtëpi” deklaroi Basha sot në Vaun e Dejës, një bashki që ka pasur lëvizje të konsiderueshme votash nga PD te LSI-ia.
Ndërkaq, nga Gjirokastra Basha foli në mënyrë të prerë se partia e Ilir Metës do të jetë jashtë qeverisjes, ndaj dhe kartat e shpërndara nga ajo siç e tha kreu i PD-së: si “triska buke” nuk do të kenë vlerë.
Realisht defaktorizimi i LSI-së, e cila duke qenë prej 8 vjetësh në pushtet dhe në potencial për të qëndruar sërish në qeverisje, ndikon shumë tek ajo pjesë e elektoratit që lëvizj kryesisht për çështje pragmatiste.
Ndërkohë, LSI-ja nuk i është përgjigjur dhëmb për dhëmb këtij sulmi pasi nuk do të trondisë atë elektorat që disa muaj më para u lëshoi një mesazh të fortë që do të jetë pikërisht Ilir Meta që do ta rrëzojë Edi Ramën dhe po shkon drejt një koalicioni me Bashën.
Kështu nisi çadra dhe situata gjatë çadrës, ku LSI tha se nuk do të ketë zgjedhje pa PD-në.
Por me mbylljen e çadrës pas marrëveshjes Rama-Basha, kryetari i PD-së kërkon të rikuperojë votat e ikura në 2013-n, ku seksione të tëra të PD-së emigruan drejt Ilir Metës, dhe e përsëritëën këtë më shumë në zgjedhjet lokale të 2015-s.
Kjo shpjegon edhe luftën e egër ndërmjet PD-së dhe LSI-së në zgjedhjet për bashkitë Vorë dhe Pogradec. Ku duhet thënë me një lloj indiference të PS-së u arrit që eksponentët e PD-së të korrin fitore ndaj kandidatëve të Ilir Metës, që i cilësonte këta bashki ssi strategjike.
Nëse Meta do të merrte Vorën, ajo do të siguronte të paktën 4 deputetë në qarkun Tiranë, ndërkohë nëse do të merrte Pogradecin do t’í kishte në xhep edhe dy deputetë përveç atij që merr si pasojë e votave në qarkun e Korçës.
Pas sondazhit të IIPR Marketing, qarqe shumë pranë Ilir Metës, siç është Nikollë Lesi apo Artur Zheji i kanë mëshuar faktit se PS-ja edhe pse del parti e parë nuk qeveris vetëm se do të bashkohet PD me LSI-në dhe LIBRA-n e Ben Blushit.
Por Basha ka nxituar menjëherë ta përgënjeshtrojë këtë version në mënyrën më të ashpër të mundshme.
Dhe që nuk ka asnjë mundësi rikuperimi. “Nuk do të ketë asnjëherë aleancë me LSI-në” ka thënëë troç Basha duke i dërguar njëe mesazh direkt Ilir Metës, por në mënyrë të qartë strukturave në bazë apo votuesve që të mos besojnë fjalët që u thuhet nga specialistët e fushatave, sipas të cilëve do të ketë koalicion paszgjedhor PD-LSI.
Luan Rama i është përgjigjur Bashës por jo me një gjuhë të ashpër.
“Angazhimi maksimal dhe komunikimi i drejtpërdrejtë me shumë qytetarë të vendit kanë bërë të mundur që LSI të ketë një rritje të jashtëzakonshme në mbarë vendin dhe kjo falë thjeshtësisë e komunikitmi tek qytetarët, rritje e LSI është shumë herë më e madhe aq sa të tjerët janë në panik nga rritja e LSI”, tha Luan Rama.
Por nga fushata e LSI-së, duket mjaft qartë se kjo gjuhë e Bashës po destabilizon fushatën e saj. Që pritet të ketë edhe ndikim në ditët e ardhshme, edhe në sondazhe.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn